Bystrany

Bystrany sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza v južnej časti Hornádskej kotliny.

Susedné obce 
Olcnava, Hincovce, Spišské Podhradie, Spišské Vlachy

Vodné toky 
 Kobuliansky potok
 Klčovský potok

Dejiny 
Prvá písomná zmienka o obci je z roku 1268. Názov obce je nemeckého pôvodu. Pôvodne sa volala Eulenbach - soví potok, neskôr bola premenovaná na Vlenbach, Veľbach a po 2. svetovej vojne na Bystrany. 
V roku 1779 bol postavený rímskokatolícky kostol sv. Petra a Pavla. V polovici 19. storočia si Gustáv Čáki (1803 - 1883) postavil v obci kaštieľ v neoklasicistickom štýle. Taktiež v tomto období bola postavená kaplnka a pri kaštieli vysadená záhrada s parkom, vzácnymi drevinami, stromami a fontánou uprostred. Posledný majiteľ kaštieľa bol Hilár Čáki, ktorý ho vlastnil až do konfiškácie v roku 1945. Kaštieľ bol zbúraný v roku 1992-1993. Za kostolom sú v hrobkách pochovaní niektorí z rodu Čákiovcov.

Názov 
Vývin názvu obce
 1268 - Ewlenbach
 1298 - Vlenbach
 1773 - Welbachy
 1940 - Veľbachy
 1948 - Bystrany

Nemecký názov: Ulebach, Eullabach, Wellbach, Eilenbach
Maďarský názov: Velbach, Ágostháza

Politika

Starostovia obce 
 1990 - 1994 Vladimír Pavlík (KDH, VPN)
 1994 - 1998 Vladimír Pavlík (KDH)
 1998 - 2002 Vladimír Pavlík (HZDS)
 2002 - 2004 František Pačan (ROISR)
 2004 - 2006 František Žiga (RIS)
 2006 - 2010 František Žiga (RIS)
 2010 – 2014 František Žiga (SSS, RIS, SRK)
 2014 – 2018 František Žiga (SRK)
 2018 – 2022 František Žiga (SRK, ŠANCA)

Obecné zastupiteľstvo 
 1990 - 1994 - 12 poslancov
 1994 - 1998 - 12 poslancov (7 HZDS, 5 KDH)
 1998 - 2002 - 12 poslancov (5 HZDS, 3 KDH, 3 ROI, 1 DS)
 2002 - 2006 - 9  poslancov (9 ROISR)
 2006 - 2010 - 9  poslancov (4 ZRS, 2 KDH, 2 SMER, 1 ĽS-HZDS)
 2010 – 2014 – 9 poslancov (4 SMER-SD, 2 RIS, 1 MOST-HÍD, 1 SRK, 1 SSS
 2014 – 2018 - 9 poslancov (3 MOST-HÍD, 2 SRK, 1 KDH, 1 KĽS, 1 #SIEŤ, 1 SRÚS
 2018 – 2022 – 9 poslancov (2 SKS, 2 SRK, 2 STS, 1 RIS, 1 SMER-SD, 1 SNS)

Obyvateľstvo 
Vývoj obyvateľstva od roku 1869

Národnostné a jazykové zloženie

Náboženské zloženie

Kultúra a zaujímavosti

Pamiatky 
 Rímskokatolícky Kostol sv. Petra a Pavla, jednoloďová neskorobaroková stavba s polygonálnym ukončením presbytéria a predstavanou vežou, z rokov 1779-1784. Stojí na mieste staršej stavby. Úpravami prešiel v roku 1905 a v 70. rokoch 20. storočia. Interiér je zaklenutý pruskou klenbou. Hlavný oltár je barokový z druhej polovice 18. storočia s ústredným obrazom sv. Petra a Pavla. Luisézna krstiteľnica pochádza z rovnakého obdobia. Dva bočné oltáre a kazateľnica z rovnakého obdobia sa nedochovali. Fasády kostola s nárožným zaoblením sú členené pilastrami a polkruhovo ukončenými oknami s podseknutím. Veža s nárožným zaoblením je lemovaná pilastrami a kordónovými rímsami, ukončená je korunnou rímsou s terčíkom s hodinami a barokovou helmicou s laternou. Z exteriéru boli k hmote kostola doplnené dve krypty, neogotická z druhej polovice 19. storočia a v secesná z obdobia okolo roku 1915.

Občianska vybavenosť 
Farský úrad
 Rímskokatolícky

Školstvo 
 2 materské školy
 Základná škola

Šport 
 Tj SSm Bystrany
 Fc Spartak

Referencie

Externé odkazy 
 Oficiálna stránka obce

 
Obce okresu Spišská Nová Ves